Атлантска Лоара

**Атлантска Лоара** (;  ; пред 1957 година: *Loire-Inférieure*,  ) — департман во Лоарскиот Крај на западниот брег на Франција, именуван по реката Лоара и Атлантскиот Океан. Во 2019 година департманот имал 1.429.272 жители.

## Историја
лево|мини|250x250пкс| Историски региони на Бретања пред 1790 г
Атлантска Лоара е еден од првичните 83 департмани создадени за време на Француската револуција на 4 март 1790 година. Првично, бил именуван **Долна Лоара**, а името му било променето на 9 март 1957 година во Атлантска Лоара.

Областа е дел од историското Војводство Бретања и во негов состав влегува градот што многу луѓе сè уште го сметаат за главен град на Бретања, Нант. Меѓутоа, за време на Втората светска војна, Вишиевата влада воспоставила систем на регионални префектури при што на 19 април 1941 година Атлантска Лоара била исклучена од регионот Бретања и присоединета кон соседните француски департмани, со главен град Анже.

По војната, овие административни промени биле вратени со промените на границите од 1955 година наменети за оптимизирање на управувањето со регионите. Оттогаш имало низа кампањи кои го одразуваат силното локално расположение за реинтеграција на департманот со Бретања.

## Географија
Атлантска Лоара е дел од сегашниот регион Лоарски Крај и граничи со департманите Морбијан, Ил и Вилен, Мен и Лоара и Вандеја, а на запад гранички со Атлантикот.

### Главни градови
Најнаселена општина е Нант, која е и префектура на департманот. Во 2019 година, имало 9 општини со повеќе од 20.000 жители:

## Население
Движење на населението од 1801 година:

## Култура
Домородниот јазик на Горна Бретања е гало, романски јазик поврзан со францускиот. Бројот на говорители на гало-јазикот е во постојан пад од почетокот на 20 век. Јазикот не е ниту официјален ниту се учи во основно или средно образование. На југот на *департманот* (Пеи де Рец), локален јазик бил поатуанскиот дијалект.

Бретонскиот јазик, келтски јазик, мајчин јазик во Долна Бретања, историски се зборувал во западната област на Атлантска Лоара, а до 1920 година во Бац-сир-Мер. Оваа област (Геранд, Ле Кроазик и Ла Бол) има прилично бретонска топонимија: на пример, *Геранд* потекнува од бретонскиот *Гвен Ран* (*Gwenn Rann)* (бело или чисто место).

Фолклорот и музичките традиции на источна или Горна Бретања се генерално слични на оние на западна или Долна Бретања.

## Политика
Претседател на Советот на департманот е Мишел Менар, избран во јули 2021 година.

### Тековни пратеници на Народното собрание

### Тековни сенатори

## Превоз
мини|Возови TGV и Interloire во Ле Кроазик
Департманот има добро организиран превоз со меѓуградски автобуси, кои ги поврзуваат неговите села, градови и градови. Урбаните области на Нант и Сен-Назeр имаат свои сопствени градски превозни мрежи.

Регионалните возови и автобуси на Лоарскиот Крај ги поврзуваат градовите на Лоарскиот Крај и соседните региони, вклучувајќи ги и оние на *департманот*. Нант е поврзан на мрежата TGV, возови со голема брзина кои сообраќаат до Париз за нешто повеќе од 2 часа.

Аеродром Нант Атлантик, кој се наоѓа на 8&nbsp;км југозападно од градот Нант, го опслужува *департманот* и околните области. Тој е најголемиот аеродром во северозападна Франција, остварува врски со неколку француски, северноафрикански и европски градови, како и со Монтреал во Канада.

## Туризам

Податотека:Feydeau Nantes 2.JPG|Нант
Податотека:Batz-s-M St Guénolé.jpg|Витраж-прозорец на црквата Бац-сир-Мер
Податотека:CroisicClocher.jpg|Ле Кроазик
Податотека:Eglise notre dame clisson.jpg|Клисон
Податотека:Le Pouliguen Grande Côte 1.jpg|Брег во близина на Ле Пулиген


## Поврзано
* Кантони во департманот Атлантска Лоара
* Општини во департманот Атлантска Лоара
* Арондисмани во департманот Атлантска Лоара
* Ла Бол - Полуостров Геранд

## Наводи

## Надворешни врски
*  Prefecture
*  Departmental Council
*  Loire-Atlantique Tourism

Категорија:Држави и територии настанати во 1790 година
Категорија:Департмани во Лоарскиот Крај
Категорија:Лоарски Крај
Категорија:Атлантска Лоара
Категорија:Статии со извори на француски (fr)
Категорија:Координати на Википодатоците